ณ วันที่ 31 ธันวาคม 2554 บริษัทฯ มีข้อพิพาททางกฎหมายที่คดียังไม่ถึงที่สุด ซึ่งเกิด
จากการประกอบธุรกิจปกติ และ เป็นคดีที่อาจมีผลกระทบด้านลบต่อทรัพย์สินของบริษัทฯ
มีจำนวนทุนทรัพย์ฟ้อง สูงกว่าร้อยละ 5 ส่วนของผู้ถือหุ้น จำนวน 2 คดี คือ

1. คดีความแพ่ง ณ ศาลแพ่งกรุงเทพใต้ หมายเลขดำที่ 270/54 โดยมีรายละเอียดดังนี้

ระหว่าง บริษัท ซินเท็ค คอนสตรัคชั่น จำกัด (มหาชน) โจทก์

บริษัท เคมปิน สยาม จำกัด จำเลย

  คดีหมายเลขดำที่ 270/2554

  ทุนทรัพย์ฟ้อง 301,388,224.43 บาท ฐานความผิดสัญญาจ้างเหมาก่อสร้าง

  วันที่ยื่นฟ้อง 11 กุมภาพันธ์ 2554

มูลเหตุคดี เนื่องด้วยบริษัทได้รับการว่าจ้างงานก่อสร้างโครงการโรงแรมสยาม เคมปินสกี

จากบริษัทเคมปิน สยาม จำกัด (ผู้ว่าจ้าง) เป็นมูลค่างานที่รวมงานเพิ่มต่างๆ

ทั้งหมด 884,900,000.00 บาท และบริษัทได้เข้าดำเนินการก่อสร้างจนเกือบจะ

  แล้วเสร็จสมบูรณ์ แต่เนื่องจาก ทางผู้ว่าจ้างค้างชำระเงินค่าก่อสร้าง แม้บริษัทได้

  มีการทวงถาม และบอกเลิกสัญญาจ้างเหมาก่อสร้างแล้ว แต่ทางผู้ว่าจ้างยังคง

  เพิกเฉยไม่ชำระเงินค่าก่อสร้างแก่บริษัท ดังนั้น เมื่อวันที่ 11 กุมภาพันธ์ 2554

  บริษัทจึงได้ยื่นฟ้องผู้ว่าจ้างต่อศาลแพ่งกรุงเทพใต้ เพื่อขอให้ศาลบังคับให้ผู้ว่า

  จ้างชำระเงินค่าก่อสร้างและค่าเสียหายรวมเป็นทุนทรัพย์ที่ฟ้องจำนวน

  301,388,224.43 บาท

ความคืบหน้าคดี ปัจจุบันคดีอยู่ระหว่างการพิจารณาของศาล

ความเห็นฝ่ายกฎหมาย คดีหมายเลขดำที่ 270/2554 และคดีหมายเลขดำที่ 1146/2554 นี้
เป็นเรื่อง

  เดียวกัน ทางศาลแพ่งกรุงเทพใต้ จึงได้นำทั้งสองคดีมาพิจารณารวมกัน โดยคดี

  หมายเลขดำที่ 1146/2554 บริษัทได้ให้การปฏิเสธแล้ว เนื่องจากเมื่อเข้าไป

  ตรวจสอบแล้ว พบว่าส่วนใหญ่เป็นความเสียหายที่เกี่ยวกับงานบกพร่อง ที่ยัง

  ไม่ได้มีการเข้าเก็บงานให้เรียบร้อยก่อนส่งมอบงาน มีความเสียหายเล็กน้อย

  ซ่อมแซมความเสียหายไม่มาก ค่าเสียหายไม่น่าจะเกิน 10,000,000 บาท เมื่อหัก

  กลบลบกับค่าจ้างที่ค้างชำระแล้ว บริษัทเคมปิน สยาม จำกัด ยังคงค้างชำระ

  ค่าจ้างให้บริษัทเป็นเงินประมาณ 200 กว่าล้านบาท โดยบริษัทมีพยานหลักฐาน

  เพียงพอชนะคดีได้ ซึ่งไม่มีผลกระทบต่อทรัพย์สินในด้านลบของบริษัท

2. คดีความแพ่ง ณ ศาลแพ่งกรุงเทพใต้ หมายเลขดำที่ 1146/54 โดยมีรายละเอียดดังนี้

ระหว่าง บริษัท เคมปิน สยาม จำกัด โจทก์

  บริษัท ซินเท็ค คอนสตรัคชั่น จำกัด (มหาชน) จำเลย

  คดีหมายเลขดำที่ 1146/2554

  ทุนทรัพย์ฟ้อง 2,863,721,672.18 บาท ฐานความผิดสัญญาจ้างเหมาก่อสร้าง

  วันที่ยื่นฟ้อง 30 มิถุนายน 2554

มูลเหตุคดี อ้างถึง การฟ้องร้องคดีหมายเลขดำที่ 270/2554 ซึ่งมีบริษัทในฐานะเป็นโจทก์

  และบริษัท เคมปิน สยาม จำกัด ในฐานะเป็นจำเลย ข้างต้นนั้น เป็นเหตุให้ผู้ว่า

  จ้างได้ยื่นฟ้องบริษัทในคดีหมายเลขดำที่ 1146/2554 ฐานความผิดสัญญาจ้าง

  เหมาก่อสร้าง ในเวลาต่อมา

ความคืบหน้าคดี ปัจจุบันคดีอยู่ระหว่างการพิจารณาของศาล

ความเห็นฝ่ายกฎหมาย คดีหมายเลขดำที่ 1146/2554 นี้ แต่เดิมบริษัท ซินเท็ค คอนสตรัคชั่น จำกัด

  (มหาชน) ได้เป็นโจทก์ยื่นฟ้องเรียกค่าจ้างและค่าเสียหายจากบริษัท เคมปิน

  สยาม จำกัด เป็นทุนทรัพย์ 301,388,224.43 บาท และต่อมา บริษัท เคมปิน

  สยาม จำกัด เป็นโจทก์ยื่นฟ้องบริษัท ซินเท็ค คอนสตรัคชั่น จำกัด (มหาชน) ให้

  รับผิดเป็นทุนทรัพย์ฟ้อง 2,863,721,672.18 บาท ซึ่งเป็นการฟ้องเรียกค่าเสียหาย

  เกินความจริง เนื่องจากเมื่อตรวจสอบความเสียหายจากโครงการก่อสร้างแล้ว

  พบว่าส่วนใหญ่เป็นความเสียหายที่เกี่ยวกับงานบกพร่อง ที่ยังไม่ได้มีการเข้า

  เก็บงานให้เรียบร้อยก่อนส่งมอบงาน เป็นเพียงงานบกพร่องเล็กน้อย ซ่อมแซม

  ความเสียหายไม่มาก ค่าเสียหายไม่น่าจะเกิน 10,000,000 บาท และเมื่อหักกลบ

  กับค่าจ้างที่บริษัท เคมปิน สยาม จำกัด ค้างชำระแล้ว บริษัท ซินเท็ค คอน

  สตรัคชั่น จำกัด (มหาชน) ไม่ต้องรับผิดชำระค่าเสียหายตามฟ้องให้แก่บริษัท

  เคมปิน สยาม จำกัด แต่อย่างใด